இதன் இடையே கொரோனா காலம் என்பதால் பள்ளிகள் செயல்படாமல் உள்ளது. இதற்கிடையே மாணவர்களுக்கு சத்துணவு திட்டம் சரியாக சென்றடையும் வகையில் மாதம் மாதம் முதல் வாரத்தில் அக்குழந்தைகளுக்கு அரிசி, 10 முட்டை, ஒரு கிலோ ஆயில் , பருப்பு உள்ளிட்ட பொருட்கள் வழங்கப்படடுவது வழக்கம்.
அந்த வகையில் அக்டோபர் மாதத்திற்கான பொருளானது, கடந்த 2 நாட்களுக்கு முன்பு வழங்கப்பட்டது. ஆனால் சத்துணவு திட்டத்தில் வழங்கப்பட்ட முட்டைகள் கெட்டுப் போய் புழுக்கள் இருந்தது தெரியவந்தது. இந்த விவகாரம் சமூக வலைதளங்களில் வைரலானது. இதை அடுத்து மாவட்ட ஆட்சியர் வினித் இது குறித்து விசாரணை நடத்த உத்தரவிட்டார்.
இந்த சம்பவம் குறித்து மாவட்ட ஆட்சியர் தெரிவிக்கையில், "கெட்டுப்போன முட்டைகளை பள்ளி மாணவ, மாணவிகளுக்கு விநியோகம் செய்யப்படவில்லை. கெட்டுப்போன முட்டைகளை குப்பையில் கொட்டி உள்ளனர். அதை சிலர் புகைப்படம் எடுத்து தவறான செய்தியை பரப்பி உள்ளனர்.
இருப்பினும் கெட்டுப்போன முட்டைகள் குறித்து சத்துணவு அமைப்பாளர் அரசுக்கு தெரிவிதிருக்க வேண்டும், சம்மந்தப்பட்ட ஒப்பந்ததாரரிடம் அதனை திருப்பி கொடுத்து புதிய முட்டைகளை வாங்கி இருக்க வேண்டும், அதனை சத்துணவு அமைப்பாளர் செய்யவில்லை. இது குறித்து சத்துணவு அமைப்பாளர் மகேஷ்வரியிடம் விளக்கம் கேட்டப்பட்டு உள்ளது. இந்த சம்பவம் தொடர்பாக சத்துணவு அமைப்பாளர் மகேஷ்வரி தற்காலிக பணியிடை நீக்கம் செய்யப்படுவார்" என்றார்.
இதற்கிடையே இந்த புகைப்படம் குறித்து இணையத்தில் சில் போட்டோக்களை பதிவிட்டு, இதுதான் திமுக ஆட்சியா என சிலர் சமூக வலைதளத்தில் கேள்வி எழுப்பி வருகின்றனர்.